Constantin Belemace easte cunuscut shi ca trubadurlu armãnescu, ti scriare-a nai ma importantului cãntin armãnescu ""Dimãndarea Pãrinteascã"" tu Bucureshci tu anlu 1888. Familia al Belemace didea multsã martyri armãneshci, anamisa di cai easte shi preftulu Haralambie Balamaci di tu Arbinishie cai le-fundã protsle sculiur armãneshci shi arbinisheshci tu Arbinishia. Constantin Belemace easte faptu Molovishci, ningã Bitule pi 1 di Avgustu 1844 shi ãnveatsa sculia primarã tu hoara-a lui, a dupu atsea fudzi ãn Biligrad ta s-u continueadzã educatsia. Tu anlu 1837, nãs fudzi Bucureshci iu u-disfeatsi restaurantulu ""Machedonia"", loc iu va s-adunã inteleghentsia armãneascã tu Romãnia, anamisa di cai shi: Andreilu al Bagav, propagatorlu romãnescu Apostol Mãrgãrit, Tashcu Bongu Iliescu, sh.a. Anlu 1890 Belemace s-toarnã tu Machedonia, shi tu Bitule easte bãgat ti economistu tu Litseulu armãnescu dit Bitule. Muri Bitule pi 21 di Mai 1932 shi ira ãngrupat pi ""Mirmintsãle armãneshci"" di Bitule.